Gianluigi Buffon

Džianluidžis Bufonas (; g. 1978 m. sausio 28 d.) – buvęs profesionalus Italijos futbolininkas, žaidęs vartininko pozicijoje. 2003 metais išrinktas Europos geriausiu vartininku. Dž. Bufonas nuo 2009 m. tapo 9 kartus geriausiu Serie A vartininku žaisdamas Juventus FC klube. Vartininkas yra daugiausiai rungtynių sužaidęs žaidėjas Italijos rinktinės istorijoje (176) ir ketvirtas žaidėjas pasaulyje. 2016 m. kovo 20 d. Dž. Bufonas pasiekė daugiausiai rungtynių nepraleidus įvarčių rekordą Serie A istorijoje – tą sezoną jis įvarčio nepraleido 974 minutes.

Dž. Bufonas laikomas vienas iš geriausių visų laikų vartininkų futbolo istorijoje. Per savo karjerą italas yra sužaidęs daugiau nei 1 100 rungtynių su klubu ir nacionaline rinktine.

Karjera 
Nacionalinėje komandoje žaidė nuo 1997 m. spalio 29 d., su rinktine žaidė 2006 m. pasaulio čempionate, kur per septynerias rungtynes praleido du įvarčius, aštuntfinalyje išrinktas geriausiu rungtynių žaidėju, taip pat išrinktas geriausiu čempionato vartininku.

2013 m. Dž. Bufonas sužaidė 137-tas rungtynes su nacionaline rinktine ir tapo šio pasiekimo rekordininku Italijos futbolo istorijoje. Futbolininkas laikomas vienu geriausių visų laikų vartininkų. 

2013 m. sausį vartininkas pratęsė savo sutartį su „Juventus“ klubu iki 2015 m.

2014 m. lapkričio 1 d. vartininkas sužaidė savo 400-ąsias rungtynes „Juventus“ ekipoje (iš jų 37 sužaistos Serie B, 363 – Serie A). Lapkričio 24 d. vartininkas buvo nominuotas į geriausių 2014 m. FIFPro žaidėjų komandą. Italas tapo pirmuoju žaidėju, kuris nominuotas kiekvienais metais nuo 2005 m. FIFPro įkūrimo. Šį apdovanojimą Dž. Bufonas laimėjo 2006 ir 2007 m.

2014 m. gruodžio 15 d. Dž. Bufonas buvo paskelbtas geriausiu lygos vartininku – tai atsitiko 9 kartą žaidėjo karjeroje.

2016 m. vasario 28 d. vartininkas pasiekė naują Italijos Serie A lygos rekordą nepraleidęs įvarčio 929 minutes.

2017 m. lapkričio 13 d. po nacionalinės rinktinės pralaimėjimo Švedijai ir nepatekus į 2018 m. pasaulio futbolo čempionatą, italas baigė karjerą nacionalinėje rinktinėje..
2018 m. vasario 9 d. jis sužaidė 500 rungtynes Juventus komandoje. Kovo 23 dieną jis sugrįžo į Italijos rinktinę, kaip pagrindinę priežastį nurodydamas komandos draugo Davide Astori  mirtį. Jis sužaidė 176 rungtynes rinktinėje ir tapo daugiausiai rungtynių Italijos rinktinėje sužaidusiu žaidėju kaip kapitonas, pralenkdamas F. Kanavarą.

2018 m. liepos 6 d. italas pranešė prisijungiantis prie Prancūzijos Paris Saint-Germain FC klubo.

Po metų Prancūzijos klube vartininkas vėl sugrįžo į Juventus klubą.

2019 m. gruodžio 18 d. rungtynėse su Sampdoria vartininkas pasirodė 479 kartą Serie A rungtynėse Juventus gretose bei 647 kartą Serie A bendrai – šie abu rodikliai tapo lygos rekordais.

2020 m. liepos 4 d. rungtynėse su „Torino“ vartininkas aikštėje pasirodė 648 kartą Serie A ir pagal šį rodiklį aplenkė Paolo Maldini, taip pat Bufonas tapo daugiausiai rungtynių sužaidusiu TOP 5 Europos lygų futbolininku su 665 rungtynėmis.

2021 m. gegužės 11 d. vartininkas paskelbė, kad po šio sezono paliks „Juventus“ ekipą. Šio sezono metu italas laimėjo Italijos futbolo supertaurę ir Italijos futbolo taurę.

2021 m. birželio 17 d. italas pasirašė dvejų metų sutartį su Serie B žaidžiančiu „Parma“ klubu. Į jį D. Bufonas sugrįžo po 20 metų pertraukos.

2022 m. vasario 5 d. rungtynėse su „Benevento“ nepraleidęs įvarčio D. Bufonas tapo pirmuoju vartininku futbolo istorijoje, nepraleidusiu įvarčio 500 rungtynėse karjeroje (322 su „Juventus“, 92 su „Parma“, 9 su „PSG“ ir 77 su Italijos rinktine). 2022 m. vasarį komanda pratęsė sutartį su vartininku iki 2024 m. Tačiau 2023 m. rugpjūčio 2 d. italas paskelbė baigiantis profesionalaus futbolininko karjerą.

Pasiekimai 
 Pasaulio čempionas ()
 Serie A čempionas – 2001–02, 2002–03, 2011–12, 2012–13, 2013–2014, 2014–2015, 2015–2016, 2016–2017, 2017–2018 (9 kartus)
 Serie B čempionas – 2006–2007
 Italijos futbolo supertaurės nugalėtojas – 2002, 2003, 2012, 2013, 2015, 2020 (6 kartus)
 Italijos futbolo taurės nugalėtojas – 2014–15, 2015–16, 2016–17, 2017–18, 2020–21 (5 kartus)
 Geriausias Serie A vartininkas – 1999, 2001, 2002, 2003, 2005, 2006, 2008, 2012, 2014, 2015, 2016 (11 kartų)
 Europos lygos čempionas – 1999
 Geriausias UEFA metų vartininkas – 2002–03, 2016–17
 Ligue 1 čempionas – 2018–2019
 Prancūzijos futbolo supertaurės laimėtojas – 2019

Dalyvavimas čempionatuose 

|}

Šaltiniai 

Buffon